Beskæftigelseschef Jacob Drue Laursen blev onsdag fritaget for tjeneste. Arbejdsmarkeds- og kulturdirektør Jesper Hosbond Jensen oplyser i en pressemeddelelse, at han har mistet tilliden til Jacob Drue Laursen som beskæftigelseschef. Et tilsyn, der for nyligt er blevet lavet på området for ledighedsydelser rejste alvorlig kritik af den faglige kvalitet og ledelse på området. Ifølge Jesper Hosbond Jensen så burde kommunen have ydet borgerne en bedre indsats for at skaffe flexjobs. Kommunen har nu lavet en handleplan for at rette op på den kritisable indsats på beskæftigelsesområdet. Handleplanen følges tæt af Arbejdsmarkeds- og kulturudvalget. Stillingen som beskæftigelseschef varetages midlertidigt af Jesper Hosbond Jensen.

Opsummering:
Thisted Kommune har sendt beskæftigelseschefen hjem og indleder nu en afskedigelsessag.